# Projektas

# KLAIPĖDOS RAJONO SAVIVALDYBĖS TARYBA

**SPRENDIMAS**

**DĖL KLAIPĖDOS RAJONO SAVIVALDYBĖS TARYBOS 2017 M. RUGPJŪČIO 31 D. SPRENDIMO NR. T11-261 „DĖL KLAIPĖDOS RAJONO SAVIVALDYBĖS BIUDŽETINIŲ ĮSTAIGŲ VADOVŲ DARBO UŽMOKESČIO NUSTATYMO KOMISIJOS SUDARYMO IR JOS NUOSTATŲ PATVIRTINIMO“ PAKEITIMO**

## 2019 m. rugpjūčio 29 d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, nusprendžia:

Pakeisti Klaipėdos rajono savivaldybės tarybos 2017 m. rugpjūčio 31 d. sprendimą Nr. T11-261 „Dėl Klaipėdos rajono savivaldybės biudžetinių įstaigų vadovų darbo užmokesčio nustatymo komisijos sudarymo ir jos nuostatų patvirtinimo“:

1. Pakeisti 1 punktą ir išdėstyti jį taip:

„1. Sudaryti 9-ojo šaukimo Klaipėdos rajono savivaldybės tarybos įgaliojimų laikui Klaipėdos rajono savivaldybės biudžetinių įstaigų vadovų darbo užmokesčio nustatymo komisiją (toliau – Komisija):

Violeta Riaukienė – Klaipėdos rajono savivaldybės mero pavaduotoja, Komisijos pirmininkė;

Audronė Balnionienė – Klaipėdos rajono savivaldybės mero pavaduotoja, Komisijos pirmininkės pavaduotoja;

Rūta Cirtautaitė – Klaipėdos rajono savivaldybės tarybos narė;

Irena Gailiuvienė – Klaipėdos rajono savivaldybės administracijos Biudžeto ir ekonomikos skyriaus vedėja;

Dovilė Ivanauskaitė – Klaipėdos rajono savivaldybės Tarybos ir mero sekretoriato vyriausioji specialistė;

Rasa Linkienė – Klaipėdos rajono savivaldybės tarybos narė;

Vaclovas Macijauskas – Klaipėdos rajono savivaldybės tarybos narys.

1. Pakeisti 2 punktą ir išdėstyti jį taip:

„Paskirti Komisijos sekretoriumi Klaipėdos rajono savivaldybės tarybos ir mero sekretoriato vyriausiąją specialistę Silviją Paulienę. Paskirtai Komisijos sekretorei negalint dalyvauti Komisijos posėdyje, Savivaldybės meras potvarkiu skiria kitą Tarybos ir mero sekretoriato specialistą.“

1. Pakeisti Komisijos nuostatų 6.3 papunktį ir išdėstyti jį taip:

„6.3. Iki einamųjų metų sausio 20 d. įvertinti Klaipėdos rajono savivaldybės biudžetinių įstaigų vadovų (išskyrus Klaipėdos rajono savivaldybės mokyklų vadovų), iki einamųjų metų vasario 20 d. Klaipėdos rajono savivaldybės mokyklų vadovų praėjusių metų metines užduotis, siektinus rezultatus, pagal jų vertinimo rodiklius. Atsižvelgus į vertinimo rodiklius pateikti siūlymus Savivaldybės merui dėl pareiginės algos kintamosios dalies nustatymo Klaipėdos rajono savivaldybės biudžetinių įstaigų vadovams, Klaipėdos rajono savivaldybės mokyklų vadovams.“

1. Pakeisti Komisijos nuostatų 6.4 papunktį ir išdėstyti jį taip:

„Iki einamųjų metų sausio 20 d. svarstyti ir pateikti siūlymus Savivaldybės merui dėl biudžetinių įstaigų vadovų (išskyrus Klaipėdos rajono savivaldybės mokyklų vadovų), iki einamųjų metų vasario 20 d. dėl Klaipėdos rajono savivaldybės mokyklų vadovų einamųjų metų metinių užduočių, siektinų rezultatų ir jų vertinimo rodiklių nustatymo.“

1. Pakeisti Komisijos nuostatų 9 punktą ir išdėstyti jį taip:

„9. Komisiją sudaro 7 (septyni) nariai:

9.1. 5 (penki) Klaipėdos rajono savivaldybės tarybos nariai;

9.2. Klaipėdos rajono savivaldybės administracijos Biudžeto ir ekonomikos skyriaus vedėjas;

9.3. Klaipėdos rajono savivaldybės Tarybos ir mero sekretoriato vyriausiasis specialistas.“

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: Savivaldybės meras B. Markauskas

PARENGĖ: Savivaldybės tarybos ir mero sekretoriato vyriausioji specialistė D. Ivanauskaitė

SUDERINTA:

D. Beliokaitė

R. Zubienė

T. Tuzovaitė – Markūnienė

B. Markauskas

**KLAIPĖDOS RAJONO SAVIVALDYBĖ**

**AIŠKINAMASIS RAŠTAS**

**2019-08-19**

**DĖL TARYBOS SPRENDIMO „DĖL KLAIPĖDOS RAJONO SAVIVALDYBĖS TARYBOS 2017 M. RUGPJŪČIO 31 D. SPRENDIMO NR. T11-261 „DĖL KLAIPĖDOS RAJONO SAVIVALDYBĖS BIUDŽETINIŲ ĮSTAIGŲ VADOVŲ DARBO UŽMOKESČIO NUSTATYMO KOMISIJOS SUDARYMO IR JOS NUOSTATŲ PATVIRTINIMO“ PAKEITIMO” PROJEKTO**

1. **Parengto sprendimo projekto esmė, tikslai, uždaviniai:** Sprendimo projekto tikslas – pakeisti Klaipėdos rajono savivaldybės biudžetinių įstaigų vadovų darbo užmokesčio nustatymo komisijos (toliau – Komisija) sudėtį, Komisijos sekretorių ir Komisijos nuostatų 6.3, 6.4, 9 punktus.

**2.** **Projekto rengimo priežastys. Kuo vadovaujantis parengtas sprendimo projektas:** Pasibaigus Klaipėdos rajono savivaldybės tarybos kadencijos laikotarpiui, keičiama Komisijos sudėtis, Komisijos sekretorius ir šios Komisijos nuostatų 9 punktas, o 6.3., 6.4. punktais tikslinamos datos iki kada Komisija turi įvertinti Klaipėdos rajono savivaldybės biudžetinių įstaigų vadovų praėjusių metų metines užduotis, siektinus rezultatus, pagal jų vertinimo rodiklius bei pateikti siūlymus dėl Klaipėdos rajono savivaldybės biudžetinių įstaigų vadovų einamųjų metų metinių užduočių, siektinų rezultatų ir jų vertinimo rodiklių nustatymo.

**3. Kokių rezultatų yra laukiama**: Bus pakeista Komisijos sudėtis ir šios Komisijos nuostatų 9 punktas, reglamentuojantis Komisijos narių skaičių ir sudėtį, taip pat laiku bus įvertintos Klaipėdos rajono savivaldybės biudžetinių įstaigų vadovų praėjusių metų metinės užduotys, siektini rezultatai, pagal jų vertinimo rodiklius bei laiku pateikti siūlymai dėl Klaipėdos rajono savivaldybės biudžetinių įstaigų vadovų einamųjų metinių užduočių, siektinų rezultatų ir jų vertinimo rodiklių nustatymo.

**4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių**:

Teigiamos pasekmės: Komisija galės laiku atlikti jai pavestas užduotis ir funkcijas.

Neigiamų pasekmių: nenumatyta.

**5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:** -

**6. Projekto rengimo metu gauti specialistų vertinimai ir išvados. Ekonominiai apskaičiavimai:** Nėra.

**7. Sprendimo įgyvendinimui reikalingos lėšos:** Nereikalingos.

**8. Kiti, autoriaus nuomone, reikalingi pagrindimai ir paaiškinimai**: Nėra.

**9. Tarybos sprendimą pateikti:** Komisijos nariams (el. paštu), Klaipėdos rajono savivaldybės administracijos Biudžeto ir ekonomikos skyriaus vedėjai Irenai Gailiuvienei (DVS), Tarybos ir mero sekretoriato vyriausiosioms specialistėms Silvijai Paulienei ir Dovilei Ivanauskaitei.

Klaipėdos rajono savivaldybės tarybos

ir mero sekretoriato vyriausioji specialistė Dovilė Ivanauskaitė